IN NOMINE SANCTE ET INDIVIDUE TRINITATIS. Quoniam patrum antiquorum res b[…]/2-bare sepius consuevit, ad hoc melius evitandum, presentibus et futuris presenti pagina designamus quod [Girardus Nigridolus et domina de Roman]/3-nay, prima uxor ejusdem Girardi, pro suis atque parentum suorum animabus, dederunt Deo et beate Marie de [Alpibus, in manu] /4 Thome ejusdem ecclesie abbatis, medietatem mansi unius in burgo domini Walcherii Salinis ad censum quindecim denariorum et /5 unius peitavine, ipso domino laudante et sigilli sui munitione firmante, laudante etiam filio ejusdem Girardi, Raynaldo /6 et filiabus suis Guielma et Petronilla. Hunc prescriptum mansum, ego Gaucherius, dominus de Salinis, Girardi comitis /7 filius, hoc donum avi mei quia censualis erat, rogatu fratrum de Alpibus pro mea et parentum meorum salute prescriptis /8 fratribus commutavi taliter ut in puteo meo medietatem mansi unius in pace et quiete absque ullo censuali redditu /9 eternaliter possideant, liberamque habeant potestatem ubicumque voluerunt decoquendi, nil propter hoc alicui dantes. /10 Hanc permutationem, ego Galcherius, dominus de Salinis feci per manum Willelmi, tunc cellerarii postea vero ejusdem /11 domus abbatis, laudante filia mea domina de Salinis et mei sigilli impressione munivi. Rei hujus testes sunt /12 Humbertus li Reforciel, Rogerius de Monneto et Rodulphus frater ejus, Willelmus castellanus de Lay, Bernardus et Hubertus /13 fratres ejus, Willelmus etiam de Pascuo et alii quam plurimi. Sane helemosinam quam mater mea /14 comitissa Vienne prescripte ecclesie fecit, vel in reliquum facere voluerit, laudo atque concedo. /15 Factum est autem hoc anno ab incarnatione Domini millesimo centesimo /16 nonagesimo secundo. AMEN.